CELEX: 32010D0122
Language: et
Date: 2010-02-25 00:00:00
Title: 2010/122/: Komisjoni otsus, 25. veebruar 2010 , millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2002/95/EÜ lisa seoses kaadmiumi kasutusviisi erandiga (teatavaks tehtud numbri K(2010) 1034 all) (EMPs kohaldatav tekst)

26.2.2010   
            
            
               ET
            
            
               Euroopa Liidu Teataja
            
            
               L 49/32
            
         KOMISJONI OTSUS,
   25. veebruar 2010,
   millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2002/95/EÜ lisa seoses kaadmiumi kasutusviisi erandiga
   (teatavaks tehtud numbri K(2010) 1034 all)
   (EMPs kohaldatav tekst)
   (2010/122/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 27. jaanuari 2003. aasta direktiivi 2002/95/EÜ teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti b,
   ning arvestades järgmist:
   
               (1)
            
            
               Vastavalt direktiivile 2002/95/EÜ peab komisjon tegema kõik muudatused, mis on vajalikud kõnealuse direktiivi artikli 4 lõikes 1 sätestatud nõuetest vabastatud kasutusviiside loetelu kohandamiseks teaduse ja tehnika arenguga.
            
         
               (2)
            
            
               Kaadmiumi asendamine värvi muutvates II–VI valgusdioodides ei ole veel tehniliselt võimalik ilma nende tõhususe tõsise vähendamiseta. Seetõttu tuleks teatavad kaadmiumi sisaldavad materjalid ja komponendid keelust vabastada. Praegu on käimas kaadmiumivaba tehnoloogia uuringud ja asendusained peaksid olema kättesaadavad vähemalt järgmise nelja või viie aasta jooksul.
            
         
               (3)
            
            
               Seepärast tuleks direktiivi 2002/95/EÜ vastavalt muuta.
            
         
               (4)
            
            
               Komisjon on vastavalt direktiivi 2002/95/EÜ artikli 5 lõikele 2 asjaosalistega konsulteerinud.
            
         
               (5)
            
            
               Käesoleva otsusega ette nähtud meetmed on kooskõlas Euroopa Parlamendi ja nõukogu direktiivi 2006/12/EÜ (2) artikli 18 alusel loodud komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Direktiivi 2002/95/EÜ lisa muudetakse vastavalt käesoleva otsuse lisale.
   Artikkel 2
   Käesolev otsus on adresseeritud liikmesriikidele.
   
      Brüssel, 25. veebruar 2010
      
         
            Komisjoni nimel
         
         
            komisjoni liige
         
         Janez POTOČNIK
      
   
   
      (1)  ELT L 37, 13.2.2003, lk 19.
   
      (2)  ELT L 114, 27.4.2006, lk 9.
   
      LISA
      Direktiivi 2002/95/EÜ lisasse lisatakse punkt 39:
      
         
                     „39.
                  
                  
                     Kaadmium värvi muutvates II–VI valgusdioodides (< 10 μg kaadmiumi valgust kiirgava pinna mm2 kohta), mis on ette nähtud tahkistes valgus- või kuvamissüsteemides kuni 1. juulini 2014.”